ফার-বিরোধীদের কোপে পড়লেন লেডি গাগা। নিউ ইয়র্কে একটি অনুষ্ঠান থেকে ফেরার পথে আটকানো হয় তাঁকে। রাস্তাতেই গাগাকে ঘিরে ধরেন প্রতিবাদীরা। ওদিকে অপেক্ষা করছে তাঁর গাড়ি। আর এদিকে নড়াচড়া বন্ধ গাগার। এমনই পরিস্থিতির মধ্যে শেষমেশ গাগা সেখান থেকে বেরোন। গাগাকে লক্ষ্য করে স্লোগান আর চিত্কার তখন। তবে ভক্তেরা কিন্তু গাগার জন্য গলা ফাটিয়েছেন। প্রতিবাদীদের আওয়াজ ছাপিয়ে শোনা গিয়েছে, ‘গাগাকে যেতে দিন, ছেড়ে দিন ওঁকে’র মতো পাল্টা স্লোগান। পুরো ঘটনাটি চেপে গিয়েছিলেন গাগা। কিছু না বলেই সোশ্যাল মিডিয়ায় ভক্তদের ধন্যবাদ জানান তিনি। অবশ্যই তাঁকে সমর্থনের জন্য।

নতুন সিরিজ
কীভাবে জেহাদিরা সন্ত্রাসবাদী সংগঠনে কাজ করতে আসে, কীভাবে তাদের নিয়োগ করা হয়, তা নিয়েই ক্যাথরিন বিগেলোর পরের চিত্রনাট্য। তবে সেটা টেলিভিশন ড্রামা। ‘জিরো ডার্ক থার্টি’র পরিচালক ক্যাথরিন হাত মিলিয়েছেন র‌্যাপার-কবি কে’নান ওয়ারসেমের সঙ্গে। সব মিলিয়ে একটা জমজমাট টেলি সিরিজের অপেক্ষায় থাকতে হচ্ছে দর্শককে। সিরিজের নাম রাখা হয়েছে, ‘দ্য রিক্রুটার্‌স’। আংশিক প্রযোজনাও করছেন ক্যাথরিন।

থ্রি...? তাই নাকি
এক ব্রিটিশ মডেলের খোলসায় বিপাকে জাস্টিন বিবার। মডেলের দাবি, জাস্টিনের সঙ্গে তিনি এবং আরও এক মহিলা সঙ্গম করেছিলেন। পরিভাষায় যাকে ‘থ্রিসাম’ বলে আর কী! তিনজনের ‘মহামিলন’! লরা কার্টার নামে ওই মডেলের দাবি, তাঁরা ‘কম্মো’টি ঘটিয়েছিলেন একটি হোটেলের ঘরে। এক নাইটক্লাবে বন্ধুদের সঙ্গে পার্টিতে মজেছিলেন লরা। জাস্টিন সেখানে আমন্ত্রিত ছিলেন। গায়কের নিরাপত্তারক্ষীরা লরাকে আমন্ত্রণ জানান জাস্টিনের সঙ্গে টেবিলে গিয়ে বসার জন্য। সেই টেবিলে ততক্ষণে আরও ২০ জন সুন্দরী বসে। পার্টি শেষের পর জাস্টিনের ইশারা, ‘‘আমার হোটেল রুমের প্রাইভেট পার্টিতে চলে এসো।’’ তারপর? ‘‘আরে, আমি চেয়েছিলাম সেল্‌ফি তুলতে। কিন্তু দরজাতেই ফোনটা রেখে আসতে হয়েছিল। ঘরের ভিতর সর্বত্র মদ রাখা। চারটে ছেলে এবং দশটা মেয়ের একটা গ্রুপও ছিল। মিনিট ২০ পর জাস্টিন বক্সার পরে আসে। আমাকে একটা ঘরে নিয়ে যায়। অন্তর্বাস পরে অপেক্ষা করছিলেন আরও এক মহিলা। তারপর যা হয় আর কী...,’’ বলেছেন লরা।

হুবহু এক

গোল্ডেন গ্লোবে একই ধরনের পোশাক পরবেন তাঁরা। এমনই বন্ধুত্ব জেনিফার লরেন্স এবং এমি শ্যুমারের।
দু’জনেই আবার গোল্ডেন গ্লোবে প্রতিদ্বন্দ্বিতা করছেন। ‘বেস্ট অ্যাকট্রেস কমে়িড’ বিভাগে। তবে পোশাক একই যেহেতু,
তাই অনেকেরই ‘রেড কার্পেট টুইন’ বলে মনে হতে পারে। একটি সাক্ষাত্কারে জেনিফারই ব্যাপারটা জানিয়েছেন।
‘‘হুবহু একই দেখতে পোশাক কীভাবে পরা যায়, সেটা নিয়েই আমি আর এমি ভাবনাচিন্তা করছি।
ওটা আমার মিশন। সত্যিই আমরা একই রকমের পোশাক পরতে চাই,’’ বলেছেন জেনিফার।